Hagnýtar upplýsingar á námskeiði um virðisaukaskatt í ESB Rúmlega 20 fulltrúar fyrirtækja úr ýmsum atvinnugreinum sóttu námskeið Íslandsstofu og Enterprise Europe Network um virðisaukaskatt í Evrópusambandinu . Rúmlega 20 fulltrúar fyrirtækja úr ýmsum atvinnugreinum sóttu námskeið Íslandsstofu og Enterprise Europe Network um virðisaukaskatt í Evrópusambandinu . Á námskeiðinu fór Mette Juul , sérfræðingur frá Ernst & Young í Danmörku , yfir helstu atriði um virðisaukaskatt í ESB . Hún benti meðal annars á að reglur aðildarlandanna þar um gætu verið ólíkar og lagði áhersu á mikilvægi þess að menn kynntu sér reglur í sínu viðskiptalandi . Mette fór einnig ítarlega yfir hvaða tilvik kalla á virðisaukaskattskráningu íslenskra fyrirtækja í ESB , bæði vegna vöru - og þjónustuviðskipta . Helga Hauksdóttir , sérfræðingur Ernst & Young á Íslandi , fór síðan stuttlega yfir virðisaukaskattsreglur á Íslandi og benti á að hvaða leyti þær væru frábrugðnar reglum Evrópusambandsins . Þátttakendur tóku virkan þátt í námskeiðinu og nýttu tækifærið til að fá svör sérfræðinganna við spurningum sínum .